
Digital Twins az esportban

Kutatásom célja egy olyan digitális iker elkészítése volt, amely valós időben képes egy szimulációban megjeleníteni egy versenyautó digitális másolatát. A pozíció adatokhoz RTK pontos GPS-el felszerelt autó állt rendelkezésemre, és a Hungaroring versenypálya RTK pontos GPS-el elkészített digitális másolata.

A szimulátornál a CARLA nevezetű autonóm irányításra alkalmas szoftvert használtam, a pálya Unreal Engine 4-ben készült. A megjelenítéshez szükséges programkód Pythonban készült el, az adatátvitelhez ROS-t használtam, ahol pozíció és orientáció adatokkal dolgoztam melyek 10Hz frissítési gyakorisággal érkeztek.

Az általam elkészített szoftvercsomag a dolgozatban részletezett követelményeknek megfelelően képes GPS adatok alapján egy autó digitális másolatának megjelenítésére akár valós időben, akár a ROS által használt rosbagekről visszajátszva. Továbbá elkészült egy kliens is a szimulátorhoz, ahol időméréssel támogatva képesek vagyunk versenyezni a digitális másolattal a szimulátoron belül, miközben a való életbeli autót egy képzett pilóta vezeti a versenypályán.

Legfőbb feladatom volt a megfelelő vizuális élmény elérése, az adatok interpolálása, a szerver és a kliens közötti szinkron kapcsolat megteremtése.

Az általam elkészített rendszer ugyan még nem teljes, azonban megfelelő kiindulópont azok számára, akik digitális ikrek, vagy digital twins-ek létrehozására törekednek. A legfőbb nehézséget a nem minden esetben megfelelő GPS adatok jelentették, melyet számos esetben sikerrel oldottam meg, hol a GPS értékek interpolálásával, hol a memóriában tárolt listák hosszúságának csökkentésével.




